ОБЩИНСКА ИЗБИРАТЕЛНА КОМИСИЯ

ХАСКОВО

ПРОТОКОЛ № 15   
Хасково, 27.09.2019

Днес, 27.09.2019 г., в 13:00 часа в гр. Хасково, ОИК – Хасково в състав:

|  |  |  |
| --- | --- | --- |
| ПРЕДСЕДАТЕЛ: | Пламен Стефанов Лечев |  |
| ЗАМ.-ПРЕДСЕДАТЕЛ: | Славея Георгиева Костадинова |  |
| ЗАМ.-ПРЕДСЕДАТЕЛ: | Цветан Иванов Николов |  |
| СЕКРЕТАР:  ЧЛЕНОВЕ: | Лейла Айнур Елмаз  Венелин Карев Челебиев  Аднан Али Адил  Митко Делчев Христозов  Христиана Кирилова Керанова  Добри Григоров Рангелов  Иван Желязков Попов  Татяна Тодева Танева  Петя Ангелова Бостанджиева-Китин  Георги Николаев Китов |  |

Проведе своето заседание.

Председателят Пламен Лечев:

Колеги, откривам заседанието на ОИК – Хасково, назначена с решение №884 – МИ/НР на ЦИК от 30.08.2019 г.

Присъстващи: Пламен Лечев, Цветан Иванов Николов, Славея Костадинова, Лейла Айнур Елмаз, Христиана Кирилова Керанова, Добри Григоров Рангелов, Иван Желязков Попов, Петя Ангелова Бостанджиева-Китин, Георги Николаев Китов, Аднан Али Адил, Митко Делчев Христозов, Татяна Тодева Танева, Венелин Карев Челебиев

Отсъстващи: няма

Комисията има кворум и може да взема решения. Предлагам заседанието да протече при следния дневен ред:

1. Заличаване регистрацията на Петър Димитров Дялков, като независим кандидат за Кмет на Община Хасково в изборите за общински съветници и кметове на 27.10.2019 г. в Община Хасково.

Колеги, има ли други предложения за дневния ред? Не се направиха допълнения за дневния ред.

**По точка първа от дневния ред** докладва председателят: Колеги, с решение № 118-МИ/24.09.2019 г. Общинска избирателна комисия Хасково е регистрирала Петър Димитров Дялков, като независим кандидат за Кмет на Община Хасково, издигнат от инициативен комитет за участие в изборите за общински съветници и кметове в Община Хасково на 27 октомври 2019 г., при условията на неприключила проверка в ТЗ „ГРАО”- Хасково. Резултатите от проверката са отразени в Протокол от дата 26.09.2019 г., съгласно който броя на избирателите по представения за проверка списък е 2127 броя, от които общия брой на установените коректни записи е 1535 бр.

Съгласно справка от ТЗ ГРАО Хасково, населението на Община Хасково е 114 803 жители, поради което необходимият брой избиратели, които подкрепят независимия кандидат, съгласно чл. 416, ал.1, т. 2, б. „д“ от Изборния кодекс е 2000 избиратели. Следователно са налице законовите предпоставки за заличаване на регистрацията на кандидата за кмет на Община Хасково за участие в изборите за общински съветници и кметове в Община Хасково на 27 октомври 2019 г.

На основание **чл.418, ал.5, от ИК,**Общинска избирателна комисия Хасково:

Има ли други предложения? Не се направиха предложения и се пристъпи към поименно гласуване.

Гласували „ЗА- Пламен Лечев, Славея Костадинова, Цветан Иванов Николов, Лейла Айнур Елмаз, Христиана Кирилова Керанова, Добри Григоров Рангелов, Иван Желязков Попов, Петя Ангелова Бостанджиева-Китин, Георги Николаев Китов, Аднан Али Адил, Митко Делчев Христозов, Татяна Тодева Танева, Венелин Карев Челебиев

Против – няма.

След проведено гласуване и на основание чл. 87, ал.1, т.1 от Изборния кодекс ОИК-Хасково

**Р Е Ш И :**

**ЗАЛИЧАВА регистрацията на Петър Димитров Дялков,  ЕГН ……………,**като  независим кандидат за **КМЕТ НА ОБЩИНА Хасково**, издигнат от инициативен комитет за участие в изборите за общински съветници и кметове в Община Хасково на 27 октомври 2019 г., регистриран с решение №118-МИ от 24.09.2019 година на ОИК-Хасково.

Препис от настоящото решение да се изпрати незабавно на инициативния комитет издигнал кандидата за кмет за сведение.

След изчерпване на дневния ред, заседанието на ОИК – Хасково бе закрито от председателя на комисията.

 ПРЕДСЕДАТЕЛ:

Пламен Лечев

СЕКРЕТАР:

Лейла Елмаз